Document ID: 32002D0049

Komisjoni otsus,
23. jaanuar 2002,
millega teist korda muudetakse otsust 2001/304/EÜ teatavate loomsete saaduste märgistamise ja kasutamise kohta seoses otsusega 2001/172/EÜ suu- ja sõrataudi puhangutest tingitud teatavate kaitsemeetmete kohta Ühendkuningriigis
(teatavaks tehtud numbri K(2002) 293 all)
(EMPs kohaldatav tekst)
(2002/49/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 92/118/EMÜ, [2] eriti selle artiklit 10,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta, mida kohaldatakse ühendusesiseses kaubanduses seoses siseturu väljakujundamisega, [3] viimati muudetud direktiiviga 92/118/EMÜ, eriti selle artiklit 9,
võttes arvesse nõukogu 26. juuni 1964. aasta direktiivi 64/433/EMÜ värske liha tootmise ja turustamise tervishoiunõuete kohta, [4] viimati muudetud direktiiviga 95/23/EÜ, [5] eriti selle artikli 6 lõike 1 punkti f,
võttes arvesse nõukogu 21. detsembri 1976. aasta direktiivi 77/99/EMÜ lihatoodete ja teatavate muude loomsete saaduste tootmist ja turustamist mõjutavate tervishoiuprobleemide kohta, [6] viimati muudetud direktiiviga 97/76/EÜ, [7] eriti selle artikli 3 A lõike 7 teist taanet,
ning arvestades järgmist:
(1) Pärast Ühendkuningriigis ilmnenud suu- ja sõrataudi puhanguid võttis komisjon 19. oktoobril 2001. aastal vastu otsuse 2001/740/EÜ, mis käsitleb teatavaid kaitsemeetmeid seoses suu- ja sõrataudiga Ühendkuningriigis, [8] viimati muudetud otsusega 2002/37/EÜ. [9]
(2) Komisjoni otsusega 2001/172/EÜ [10] ning seejärel otsustega 2001/356/EÜ [11] ja 2001/740/EÜ piiratakse haigusele vastuvõtlike loomade värske liha ja sellisest lihast valmistatud lihatoodete lähetamist Suurbritanniast kuni teatavate tingimuste täitmiseni.
(3) Sellest tulenevalt võttis komisjon 11. aprillil 2001. aastal vastu otsuse 2001/304/EÜ teatavate loomsete saaduste märgistamise ja kasutamise kohta seoses otsusega 2001/172/EÜ teatavate kaitsemeetmete kohta seoses suu- ja sõrataudiga Ühendkuningriigis, [12] viimati muudetud otsusega 2001/345/EÜ. [13]
(4) Viimane suu- ja sõrataudi puhang Suurbritannias registreeriti üle 3 kuu tagasi, 30. septembril 2001. aastal, ning kogu Suurbritannias viidi läbi seroloogiline järelevalve, et põhjendada haigusega seotud piirangute tühistamist.
(5) Praegu lubab loomade paranenud tervislik seisund tühistada enamiku piirangutest, eriti need, mida kohaldati haigusele vastuvõtlike liikide elusloomade ja loomse päritoluga toodete väljaveole Suurbritanniast.
(6) Siiski nõuab olukord endiselt, et ettevaatusabinõuna tuleb säilitada range kontroll kaubanduseks mitte kõlblike liha ja lihatoodete lähetamise üle, mis on saadud haigusele vastuvõtlike liikide loomadelt, kes tapeti vahemikus 1. veebruarist 2001, mis oli viiruse võimaliku sissetoomise kuupäev, 23. aprillini 2001, mis oli teatamise kuupäev vastavalt otsuse 2001/304/EÜ artiklile 3.
(7) Vastavalt tuleks muuta otsust 2001/304/EÜ.
(8) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 2001/304/EÜ muudetakse järgmiselt.
1. Artikli 1 punkt 1 asendatakse järgmisega:
"1. Vastavalt direktiivi 72/461/EMÜ artikli 5 lõikele 1 ei tähistata direktiivi 64/433/EMÜ artikli 3 nõuetele vastavat värsket liha, mis on saadud veistelt, lammastelt, kitsedelt ja sigadelt, ega direktiivi 91/495/EMÜ artikli 6 nõuetele vastavat värsket liha, mis on saadud muudelt Suurbritanniast pärinevatelt sõralistelt, ning liha mis on töödeldud Suurbritannias ajavahemikus 1. veebruarist 2001 kuni käesoleva otsuse jõustumise kuupäevani, direktiivi 64/433/EMÜ I lisa XI peatükis või direktiivi 91/495/EMÜ I lisa III peatükis sätestatud tervisemärgiga."
2. Artikli 1 punkt 5 asendatakse järgmisega:
"5. Erandina punktist 1 võib Suurbritanniast lähetamiseks kõlblik liha vastavalt komisjoni otsustele 2001/172/EÜ, 2001/356/EÜ või 2001/740/EÜ olla märgistatud direktiivi 64/433/EMÜ I lisa XI peatükis või direktiivi 91/495/EMÜ I lisa III peatükis sätestatud tervisemärgiga."
3. Artikli 2 punkti 1 teine lõik asendatakse järgmisega:
"Erandina esimesest lõigust võivad lihatooted, mis on läbinud ühe nõukogu direktiivi 80/215/EMÜ artikli 4 lõikes 1 ettenähtud töötlustest või mille valmistamisel on pH väärtus kogu aines ühtlaselt alla 6, olla märgistatud direktiivi 77/99/EMÜ B lisa VI peatükis sätestatud tervisemärgiga."
Artikkel 2
Käesolev otsus on adresseeritud liikmesriikidele.
Brüssel, 23. jaanuar 2002

Labels: 17
7
0
6
18